b'\n_START_ARTICLE_\nPoslovno letalo\n_START_PARAGRAPH_\nPoslovno letalo, (ang. Business jet, tudi Private jet ali Bizjet), je manj\xc5\xa1e letalo za prevoz majhnih skupin ljudi. Poleg prevozov poslovne\xc5\xbeev se uporabljajo tudi za prevoz VIP oseb, znanih osebnosti, bogata\xc5\xa1ev, voja\xc5\xa1kega osebja, vladnih uslu\xc5\xbebencev, medicinske prevoze, kdaj preva\xc5\xbeajo tudi ekspresne po\xc5\xa1iljke. Najve\xc4\x8dkrat so poslovna letala reaktivna, obstajajo pa tudi turbopropelerska kot so npr. Beechcraft King Air._NEWLINE_Velika ve\xc4\x8dina reaktivnih poslovnih letal ima 2 motorja, nekateri npr. pri proizvajalcu Dassault imajo tri motorje, izjema je bil Jetstar, ki je imel \xc5\xa1tiri motorje. Skoraj pri vseh reaktivnih poslovnih letalih so motorji name\xc5\xa1\xc4\x8deni v repu. Najve\xc4\x8d letal je nizkokrilnih, zato nimajo prostora za namestitev motorjev pod krila._NEWLINE_V zadnjih letih so se pojavili tudi zelo lahki reaktivci - VLJ, manj\xc5\xa1a letala z reaktivnim pogonom, ki imajo vzletno te\xc5\xbeo pod 10 000 funtov (4540 kg). Imajo prostora za 4-8 oseb in so certificirani, da jih lahko leti samo en pilot. Lastnik letala je v veliko primerih tudi pilot. V nekaterih primerih imajo samo en motor, kot npr. Cirrus Vision SF50. VLJ-ji so manj\xc5\xa1i in manj luksuzni imajo pa precej ni\xc5\xbeje stro\xc5\xa1ke nabave in obratovanja. Cena takih letal je nekaj milijonov dolarjev npr 1,5 milijona za Eclipse 500, v primerjavi z desetinami milijonov za ve\xc4\x8dja letala._NEWLINE_V nekaterih primerih so potni\xc5\xa1ka letala preurejena v poslovna. Primeri takih letal so Boeing 737 BBJ (Boeing Business Jet), 747, Airbus A319CJ (Corporate Jet) in celo najve\xc4\x8dje potni\xc5\xa1ko letalo Airbus A380._NEWLINE_Trenutno je v uporabi 17 721 reaktivnih poslovnih letal, 70% od tega v Severni Ameriki. Drugi najve\xc4\x8dji trg je Evropa, rastejo pa trgi na Bli\xc5\xbenjem vzhodu, Aziji in Centralni Ameriki.\n_START_SECTION_\nRazredi reaktivnih poslovnih letal\n_START_PARAGRAPH_\nObstaja okvirno pet kategorij'